Surfweer Dinsdag 19 maart 2019 | Surfersheaven.com
You are here: Home / Surf weer bericht / Surfweer Dinsdag 19 maart 2019
19 maart 2019 By admin Off 4
Bron: Surfweer Dinsdag 19 maart 2019 appeared first on Surfweer.nl.
Splitboard of niet? 19 maart 2019 By admin
Kelly Slater is back in the water winning heats 20 maart 2019 By admin Afsondering: ‘Vlak 4 verskil kwalik van vlak 5’ meen ontleders | Maroela Media
Afsondering: ‘Vlak 4 verskil kwalik van vlak 5’ meen ontleders
Nkosazana Dlamini-Zuma, die minister van samewerkende regering en tradisionele sake (Foto: National Cogta/Twitter)
Ongelukkigheid heers oor die regulasies wat gedurende vlak 4 van die koronavirus-afsonderingstydperk sal geld aangesien daar glo te min veranderinge aan regulasies gemaak is om dit van vlak 5 te onderskei. Dié vlak gaan dus nie veel bydra tot ekonomiese verligting nie, meen die DA en Sakeliga.
John Steenhuisen, leier van die DA, meen vlak 4 gaan rampspoedig wees vir miljoene lewens weens die enkele veranderinge en streng maatreëls wat vanaf 1 Mei geld. “Die regering het in wese ŉ uitbreiding van die harde algehele afsondering deurgesmokkel onder die dekmantel van die verligting van beperkings,” het Steenhuisen Woensdagaand in ’n verklaring gesê nadat Nkosazana Dlamini-Zuma, die minister van samewerkende regering en tradisionele sake, meer besonderhede verskaf het oor riglyne wat gedurende vlak 4 sal geld.
Maroela Media het vroeër berig hoewel oefening op dié vlak onder streng voorwaardes mag plaasvind, word daar steeds van die publiek verwag om by die huis te bly. Oefening sal ook slegs gedurende ’n bepaalde tydgleuf mag geskied.
Slegs sekere maatskappye sal hul bedrywighede gedurende vlak 4 mag hervat. Suid-Afrikaners mag steeds ook slegs winkel toe gaan om hoofsaaklik kruideniersware, medikasie en ander noodsaaklike produkte te gaan koop, hoewel meer produkte op vlak 4 toegelaat word.
Die verkoop van alkohol en sigarette word steeds verban.
Hoewel die regering talle navrae oor haarkappers en ander skoonheidsdeskundige dienste ontvang het, word dit steeds nie toegelaat op vlak 4 nie, het Dlamini-Zuma bevestig.
John Steenhuisen. Foto: DA
Volgens Steenhuisen gaan dié besluit alleen verwoestende gevolge hê vir baie werkersklas-mense wat salonne uit hul huise bestuur om hul gesinne te onderhou. “Die regering se benadering is onnodig stomp en beperkend, en is eenvoudig nie geregverdig vir baie van die arbitrêre reëls en beperkings nie,” verduidelik Steenhuisen.
“Sommige besluite is drakonies soos die voortdurende verbod op rook en die verkoop van warm kos. Sal suiker en vetterige kosse volgende wees?”
Steenhuisen het veral sy ongelukkigheid oor die beperking van oefening tot soggens tussen 06:00 en 09:00 uitgespreek. “Asof oefen in die aand ná werk sleg is vir hulle?”
Die leier van die DA glo dat dit eintlik onveiliger gaan wees om ure te beperk waartydens Suid-Afrikaners kan oefen aangesien almal terselfdertyd buite sal wees. Hy het ook daarop gewys dat sommige mense reeds soggens omstreeks 05:00 die huis verlaat om te gaan werk.
Steenhuisen meen die regering se gebrek aan vertroue in Suid-Afrikaners is duidelik en dat landsburgers soos kinders eerder as volwassenes behandel word.
Sakeliga is ook nie gelukkig met die enkele veranderinge aan regulasies wat vanaf Mei sal geld nie. “Die klein mate van verslapping is welkom, maar heeltemal onvoldoende,” het Daniel du Plessis, ŉ regsontleder by Sakeliga, in ŉ verklaring gesê.
“Wat nodig is, is ŉ deursigtige uitfasering, nie ŉ uitbreiding op die komplekse nuwe regsraamwerk wat nou potensieel maande lank in stand gehou gaan word nie.”
Luidens die verklaring fokus die regering se beleid tans op die regulering van produkte en sektore, ongeag die werklike risiko’s. “Tans is alles basies verbode, behalwe wanneer ŉ minister daarvoor toestemming gee en jy op die hoogte is van die jongste weergawe van die staatskoerant, of wanneer die minister ŉ mediaverklaring doen, waarvan jy onmoontlik altyd kennis kan dra,” meen Du Plessis.
“Die vorige ronde van die afsondering, waarvan hierdie een kwalik verskil, het eintlik die beginsel geïllustreer: ŉ Ware risiko-gebaseerde benadering sou wees om die mediese risiko’s te identifiseer en aan te dui wat nie gedoen mag word nie, sodat hierdie risiko’s verminder kan word. So ŉ benadering sal makliker gekommunikeer kan word, minder verwarrend en wel prakties uitvoerbaar wees.
“Die regering moes uit die verwarring weens die huidige regulasies geleer het. Om hierdie proses voort te sit en boonop vyf verskillende weergawes van reëls in te stel, gaan die noodwendige gevolg hê dat mense wat bona fide reg sou wou optree, uit nood of onkunde nie die regulasies nakom nie.
“Die regering se strategie is uit voeling met die Grondwet, met internasionale reg en met beste praktyke elders ter wêreld,” meen Du Plessis.
algehele afsondering DA In die nuus Sakeliga
AfriForum gaan hof toe oor rassekriteria
Covid-19: Jongste statistiek bekendgemaak
Ons dit gese van die begin nlu sien ontleders dit
As ons kyk wie die meeste oefen, fietsry en stap is dit verstaanbaar hoekom daar so streng opgetree word.
Die uitbetaling van sosiale toelaes is uitgestel vanaf die 1ste van die maand na die 4 de van die maand. Wonder maar net of die chaos by uitbetalings punte en OTM’s sal verskil vanaf die 1 ste van die maand na die 4 de van die maand?
Wel soos ek gese het help nie om tureg voer te oor laasweek se besluit nie. Ons bly in n land wat bestuur word deur die anc. Wat die nasie wil laat voel hou dit was in apartheid. Hulle laat hulle eie mense swaarkry. Laat hulle doen wat hulle wil. Die volgende verkieskng is oppad.
Little zuma should be careful. She is not the law. She cannot make up rules as she please and expect us to just accept and obey. I don’t know what these lot are up to, but one thing i know, trouble us coming. This will be the last straw on any camel’s back.